Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Kuoleman hengeksi kutsuttu demoni -
on uskovien kaikkien ennenaikaisten kuolemien takana.
Ne ovat luonteeltaan yleensä traagisia, -
kuten onnettomuuksia, selittämättömiä sairauksia, -
itsemurhia ja jopa murhia.
Kun tämä demoni kukistetaan, uskova on enemmän kuin voittaja -
kaikilla elämänalueillaan.
Haluatko tietää, kuinka se voitetaan? Seuraavaksi.
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Teistä osalle tämä on uusi alue. Toiset ymmärtävät sen jo.
Tämä on elintärkeää, -
keskeistä lopunaikojen tietoa.
Becky Dvorak, määrittelepä kuoleman demoni.
Kuoleman henki on demoni, tappava demoni.
Se tahtoo varastaa, tappaa ja tuhota meitä kaikin mahdollisin tavoin.
Kerropa esimerkkejä, joista sen tunnistaa.
Kuoleman henki voi hyökätä -
parantumattomien, harvinaisten sairauksien alueella.
Jollain voi olla toistuva sairaus tai tauti, -
josta hän ei tunnu vapautuvan.
Jollain voi olla itsemurha-ajatuksia -
tai murhaavia, terroristisia ajatuksia muita kohtaan, ja se sisältää abortit.
Jotkut ovat pelon hengen sitomia.
Sitä kuoleman henki tekee ihmisille. Siitä sen hyökkäyksen tunnistaa.
Miten se pääsee ihmiseen?
Kuoleman henki on viekas ja salakavala.
Se etsii heikkoutta ja kohtaa, josta se pääsee sisään.
Jos ihminen on tietyllä alueella heikko uskossaan, se hyökkää sillä alueella.
Kielteiset tunteet ovat ilman muuta avoin ovi kuoleman hengelle.
Kun huomaamme, että meneillään on jotain epänormaalia, -
mitä pitää tehdä ensimmäisenä?
Käyttää auktoriteettia ja irtisanoutua siitä, -
eristää se meistä Jeesuksen nimessä.
Miten?
Vaikkapa laittamalla käsi ylleen ja sanomalla: "Jeesuksen nimessä -
sanoudun irti kuoleman hengestä. Käsken sen lähteä kehostani.
Elämän henki virratkoon kehooni Jeesuksen nimessä."
Monet opettavat Raamatun pohjalta.
Becky opettaa omakohtaisen kokemuksen pohjalta.
Hänellä ei ikävä kyllä ollut ketään opettamassa näitä asioita.
Olit lähetyskentällä.
Sairastuit lavantautiin, -
vieläpä taudin pahimpaan mahdolliseen muotoon.
Kerropa siitä. Et osannut tehdä mitään vastustaaksesi sitä.
En niin. Lavantaudissa on pitkään jatkuvia oireita, -
kuten korkeaa kuumetta ja kovaa kipua.
Se vie voimat kokonaan. Minulla tauti oli edennyt pisimmälle.
En tiennyt, mitä nyt tiedän.
En osannut vastustaa sitä.
Makasin makkarin sängyssä.
Lopulta en jaksanut enää taistella.
Sanoin: "Jumala, ota minut kotiin."
Heti kun sanoin sanat: "Jumala, ota minut kotiin", -
kuulin Herran puhuvan minulle nuhteen muodossa.
Hän sanoi: "Nouse ylös."
"Nouse vuoteelta ja pukeudu."
Juuri sen tarvitsin kuulla.
Herra sanoi uudelleen, tällä kerralla ei nuhteen, vaan rohkaisun muodossa.
"Sinä pystyt siihen."
"Nouse. Nouse vuoteesta ja pukeudu."
Se oli hyvin kankeaa ja epänaisellista.
Liu'uin sängystä ja rojahdin lattialle.
Ryömin. Se vaati kaikki voimani, mutta ryömin vaatelipastolle.
Pukeuduin. Siinä kesti kauan, mutta sain vaatteet ylleni.
Sitten ryömin ovelle.
Minun piti kurkottaa, mutta sain kuin sainkin oven auki.
Sitten minun piti vetää itseni ylös oviaukkoon.
Kampesin itseni ylös ja kävelin nojaten aulan seinää vasten.
Joka askeleella tunsin voiman palaavan kehooni.
Sen jälkeen lavantauti ei ole enää palannut.
Minulla ei ole ollut ainoatakaan oiretta.
Tiedätkö, Becky...
Älä ikinä luovuta! - Aamen. Älä ikinä.
Älä ikinä luovuta.
Becky on oppinut kantapään kautta.
Hän ei toivo sitä kenellekään.
Hänen sydämensä kaipuu on opettaa teitäkin.
Kerropa sen 3-vuotiaan tytön vanhemmista, joita opetit.
Saan jatkuvasti rukouspyyntöjä.
Yritän vastata ihmisille parhaani mukaan.
Minulle kirjoitti pariskunta USA:sta. Miehen nimi on Victor.
Heillä on 3-vuotias tyttö.
Tyttö oli kärsinyt jo 7 kuukautta epileptisistä kohtauksista.
Kohtaukset olivat todella pahoja. Lääkkeet ja muut eivät auttaneet.
Victor pyysi epätoivossaan rukousta puolestaan.
Rukoilin hänen puolestaan netissä.
Annoin hänelle ohjeen.
"Sanoudu irti kuoleman hengestä ja päästä elämän henki valloilleen."
Opetan samaa kaikille epileptisten kohtausten kanssa painiville.
Kohtauksethan voivat olla hengenvaarallisia.
Käskin Victoria profetoimaan tytön aivoille.
"Jeesuksen nimessä pyyhimme yliluonnollisesti pois kaikki reitit, -
joita kohtaukset seuraavat."
"Julistamme Herran sanan.
Kohtauksilla ei ole enää lupaa muodostaa uusia reittejä, -
koska Jeesuksen nimessä ennenaikaisen kuoleman henki -
ja epileptinen henki on lähtenyt tytöstä Jeesuksen nimessä."
Kun pelkästään puhut siitä, tuntuu kuin jotain hyvää olisi meneillään.
Aamen. Sana ei tyhjänä palaja.
Käskin Victorin alkaa puhua tätä, näyttipä miltä tahansa.
"Vaikka tyttö saisi kohtauksia, -
lausu sitä ääneen."
Hän kirjoitti uudelleen viikon päästä. "Haluan kertoa todistuksen."
"Se tapahtui heti, mutta odotin viikon, ennen kuin kirjoitin."
"Tytöllä ei ole ollut enää yhtäkään kohtausta. Se on poissa."
Tiedättehän... - Aamen.
Jumala on opettanut Beckyä henkilökohtaisesti -
opettamaan muita.
Olet kirjoittanut mallirukouksia erilaisiin tauteihin.
Meillä on nytkin katsojia sairaalahuoneissa ja muualla.
He kamppailevat juuri tätä vastaan, -
kuoleman henkeä vastaan.
Katsoisitko kameraan ja neuvoisit heitä? Ole heidän valmentajansa.
Jeesuksen nimessä sanon nyt: Älä ikinä luovuta.
Vaikka tilanne näyttäisi pahalta ja lääkäri kertoisi huonoja uutisia, -
älä ikinä luovuta.
Sinun täytyy oppia, miten valita elämä, valita taistella ja valita voittaa.
Laske kätesi yllesi ja irtisanoudu kuoleman hengestä.
Irtisanoudu sairaudesta ja käske sen lähteä kehostasi Jeesuksen nimessä.
Kutsu elämän henki ja Pyhän Hengen parantava voima virtaamaan kehoosi.
Mutta ennen kaikkea et saa luovuttaa. Sinun pitää valita elää ja taistella.
Olen lukenut, mitä on tapahtunut, kun ihmiset ovat kuulleet opetuksesi.
Mutta kysyn tätä. Olit ajamassa Guatemalaan.
Liikenteessä oli hullu rekkakuski. Kerropa se juttu.
Tämä tapahtui vuosia sitten Guatemalan-aikamme alussa.
Olimme ajamassa Meksikon läpi Guatemalaan.
Ajoimme rekkaliikenteen väylää Meksikonlahden rannalla.
Kuljettajat ovat kaistapäitä ja maasto mäkistä.
Tilaa oli, joten lähdin ohittamaan.
Rekan kuljettaja vilkaisi minua.
Se varmasti johtui siitä, että ratissa oli nainen.
Siihen aikaan se ei ollut Meksikossa kovin yleistä.
Hän alkoi virnuilla. Hän polkaisi kaasua ja kiihdytti. Ja voin kertoa...
Ja sinä yritit... - Ohittaa.
Hän ei päästänyt ohi.
Ja sitten näin kaukana nyppylän takana, -
että toinen rekka tulee vastaan.
Mies näki sen, mutta hän vain virnuili minulle.
Ajoin niin nopeasti kuin voin.
En voinut tehdä mitään. Ei ulospääsyä.
Rekkakuskin yllä oli kuoleman henki.
Hänen ylleen tuli murhanhimon tyyppinen henki.
Vastaantuleva rekka oli jo alamäessä.
Sen vauhti kiihtyi.
En tiennyt mitään, mitä tiedän nyt. Tiesin vain, että minulla on Jumala, -
joka rakastaa ja välittää, ja että tämä ei ollut Jumalasta vaan saatanasta.
Siinä oli kaikki, mitä silloin tiesin.
Rekka lähestyi lähestymistään. Se painoi torvea.
Näin vain mitä kirkkaimman, valkoisimman, häikäisevimmän valon.
Yhdessä suuressa välähdyksessä -
olimme taas omalla kaistallamme kaukana rekan edellä.
Aivan kuin mitään ei olisi tapahtunut.
Sille ei ole muuta selitystä kuin poistempaus, josta Raamattu puhuu.
Tiedättekö, mitä oikeasti tapahtuu, -
kun ihminen kuolee?
Becky kuoli. Hän aikoo selittää, mitä tapahtuu. Jatkamme pian.
Yliluonnollista-ohjelma jatkuu hetken kuluttua.
Jumalan yliluonnollisuus ei tunne rajoja.
Nyt voit saada varustusta ihmeisiin milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Maailmamme erottelee ihmisiä eri ryhmiin.
Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
Juutalainen mediajohtaja yritti täyttää tyhjiötä elämässään -
rahalla, maineella ja vallalla.
Hän lensi yksityiskoneella ja tuotti maanlaajuista radio-ohjelmaa.
Silti hänestä tuntui tyhjältä.
Sitten ilmestys muutti kaiken. Haluatko tietää, mikä tuo ilmestys oli?
Oletko pohtinut, onko olemassa jotain muuta?
Ruudun osoitteessa selviää, miten tositarina päättyi.
Yliluonnollista-ohjelma jatkuu.
Tiedätkö mitä? Jos osaat voittaa kuoleman hengen, -
kaikki muu on melkeinpä helppoa.
Ja menetelmä on sama. Se tässä opetuksessa on niin tärkeää.
Kuoleman henki yritti jatkuvasti hyökätä Beckyn kimppuun.
Kerropa siitä, kun kuolit.
Niin tosiaan kuolin. Olin Guatemalassa.
Tahdon tässä yhteydessä kehottaa -
kysymään Jumalalta, miksi kuoleman henki hyökkää.
Mitä tilanteessa on meneillään?
Hän kertoo. Se paljastaa suuria asioita.
Vihollinen pelkää meitä.
Se haluaa meidät pois pelistä, ettemme täytä elämäntarkoitustamme.
Mutta kun kuolemme, tapahtuu seuraavaa.
Usein... ja puhuimme aiemmin kuolemanpelosta.
Ihmiset pelkäävät, koska he eivät tiedä, mitä on meneillään.
Puhun Jumalan omista.
Jos olet uskova, Jeesus on ottanut kuolemalta pistimen.
Kun henkeni oli irtautumassa ruumiistani, -
makasin sängyssä ja otin viimeisiä hengenvetojani.
Kun irtauduin ruumiistani, huomasin seisovani -
kirkkaassa valossa sängyn vieressä.
Herra soi minun vain ylistää Häntä.
Minä vain ylistin ja ylistin.
Sitten yhtäkkiä nostin katseeni. Jeesus istui sängyn yläpuolella -
puolivälissä seinää.
Seuraavaksi istuin Hänen vierellään puolivälissä seinää.
Pystyin näkemään seinien läpi. Kuulin kaiken, mitä ympärillä tapahtui.
Näin aviomieheni toisessa huoneessa, vessassa.
Hän huusi Jumalan puoleen.
Hän huusi elämäni puolesta.
Samassa katsoin Jeesukseen. Hän katsoi minua näin.
Sanoin hänelle: "Hetkinen. Ei ole minun aikani lähteä."
"Mutta kuka kutsuu minut takaisin ruumiiseeni?"
Hän vastasi: "Sinä."
Vastasin: "Selvä."
Jeesus antoi minun harjoitella.
Sanoin: "Selvä. Jeesuksen nimessä käsken henkeni takaisin ruumiiseeni."
"Jeesuksen nimessä."
Seuraavaksi huomasin, että oli aamu.
Tuntui oudolta, kun heräsin, koska tiesin...
Nyt alkaa itkettää.
Olisin voinut mennä Jeesuksen luo ikuisuuteen. Se olisi ollut vaihtoehto.
Mutta tiesin Hänen haluavan, että valitsisin elämän täällä -
ja elämäntarkoitukseni täyttämisen, joka oli vasta alkutekijöissään.
Kerropa noitatohtorista, joka halusi tappaa sinut. - Aivan. Se noitatohtori.
Joskus me pelkäämme paholaista, koska unohdamme, -
että Jeesus meissä on suurempi kuin se, joka on maailmassa.
Palvelin kokonaisen viikon Tansanian pohjoisosissa maasaiden parissa.
Tapasin käydä siellä pari kertaa vuodessa.
Palvelin kentällä Serengetin ylängöllä.
Nousin lavalle. Oli saarnani vuoro.
Opetin heille lunastuksesta Jeesuksen veressä. Se oli huikeaa.
Sitten ihmiset tulivat eteen parannettavaksi.
He odottavat kätten päälle panemista.
Sitä he odottavat. He kävelevät sen vuoksi kilometri- ja päiväkaupalla.
Laskin käteni ensimmäisen naisen päälle.
Voima tuli hänen ylleen, ja parani Jeesuksen nimessä.
Olin siirtymässä seuraavana seisovan naisen luo.
Syrjäsilmällä näin miehen. Hänellä terävä keppi, -
jollaisia he kantavat mukanaan.
Hän oli hyvin lähellä minua. Huomasin sen.
Olin laskemaisillani käden naisen päälle. Kaikki tapahtui nopeasti.
Yhtäkkiä mies törmäsi minuun vahingossa.
Vaikka kosketus oli hyvin kevyt, -
samassa mies lensi takaperin ilmassa.
Väkijoukko jakautui kahtia miehen lentäessä ilmassa takaperin.
Hän putosi maahan kuolleena.
Sanoin: "Jeesus, auta! Joku kuoli parantumisjonossani."
Juoksin miehen luo. Olin niin yllättynyt koko jutusta.
Juoksin miehen luo. Polvistuin hänen viereensä.
Kun kosketin häntä, hän tuntui siltä kuin olisi ollut kuolleena pitkään.
Hänen ruumiinsa oli kylmä ja kankea.
Sanoin: "Jeesuksen nimessä nuhtelen kuoleman henkeä."
"Jeesuksen nimessä käsken sinun palata elämään!"
Mitään ei tapahtunut.
Sanoin: "Herra, tämä on parantaja- evankelistan pahin painajainen."
"Mies kuoli paranemisjonossa. Auta, Herra!"
Olin hämilläni koko tilanteesta. Ihmettelin, miksi niin kävi.
Laskin käteni uudelleen miehen päälle.
"Hengitä Jeesuksen nimessä!" Sanoin kolme kertaa: "Hengitä!"
Hän veti henkeä äänekkäästi.
Sitten hän alkoi kieriä maassa suu vaahdoten.
Kaikenlainen demonisuus alkoi purkautua hänestä.
Katselin sitä vierestä seisten.
Siellä oli nainen, joka oli tullut käymään kansansa luona.
Hän kysyi: "Etkö tiedä, kuka hän on?" Vastasin: "En. En tiedä, kuka hän on."
Nainen sanoi: "Hän on noitatohtori."
Ajattelin: "No nyt tajuan!"
Sinä aamuna ennen ulos lähtemistä olin rukoillut eri tavalla kuin yleensä.
Olimme rukoilleet hengessä ja kielillä.
Rukoilin jotain, mitä en ollut ikinä ennen rukoillut mutta sen jälkeen aina.
Sanoin: "Kaikki kiroukset ja käskyt, joita he yrittävät langettaa yllemme, -
kimmotkoon heihin takaisin ja antakoon heille läksyn."
Se oli kirjaimellinen kimpoaminen.
Mies yritti koskettamalla langettaa Beckylle kirouksen -
mutta lentää kuolleena maahan.
Rukoilisitko saman tien kuoleman henkeä vastaan?
Tiedän auktoriteetin, jota sinä kannat. - Selvä. Anna käsi.
Jeesuksen nimessä -
nuhtelen kimppuusi hyökkäävää kuoleman henkeä.
Sinua vastaan valmistetut aseet ovat tehottomia.
Sairaus ja tauti, lähde heidän kehostaan Jeesuksen nimessä.
Itsemurhan henki, lähde!
Halu abortoida lapsi, käsken sen kuoleman hengen lähteä -
Jeesuksen väkevässä nimessä!
Mikään ase ei tehoa. Paha ei lähesty asumustasi.
Valhehenget vaikenevat Jeesuksen nimessä.
Kuoleman henki, lähde heistä tässä hetkessä!
Jeesuksen nimessä, aamen.
Aamen.
Sitten seuraavana päivänä -
Becky meni käymään noitatohtorin luona. Mitä tapahtui?
Menin käymään tulkkieni kanssa seuraavana päivänä.
Halusin tarjota hänelle mahdollisuutta syntyä uudesti.
Kävelin hänen majalleen.
Kysyin, muistaako hän minut.
Hän vältteli katsettani. Häntä pelotti katsoa minuun.
Edellisiltainen nolotti häntä, -
sillä hän tajusi, että hänen voimansa on pienempi -
kuin meidän voimamme Jeesuksessa.
Kysyin, haluaako hän syntyä uudesti.
Hän sanoi: "En voi tehdä sitä." Kysyin syytä.
Hän sanoi: "Minua ylemmät noitatohtorit kävivät jo luonani."
"He uhkasivat, jos annan elämäni Jeesukselle."
Yritin saada sanomani läpi.
Hän sanoi: "En voi. He jo uhkasivat henkeäni."
Sanoin: "Hyvä on. Minä sitten vain kerron, kuinka uudestisynnytään."
Menimme ulos. Siellä seisoi useita miehen vaimoja.
Siellä miehillä on monta vaimoa ja paljon lapsia ja lapsenlapsia.
He seisoivat majan ulkopuolella.
Mies saattoi minut. Hän näki ja kuuli siis kaiken.
Vaimot sanoivat hänelle: "Emme halua perintöäsi."
"Haluamme Jeesuksen, josta nainen puhuu."
Sinä kirjaimellisesti näit pahan ja Jumalan välisen mittelön.
Pahasta ei ole vastustusta. Me voitamme.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Ensi viikolla: -
Hei! Olen tri Francis Myles.
Olen saanut Jumalalta voimallisen ilmoituksen, -
kuinka opettaa läpimurtorukouksiin ja Valtakunta-auktoriteettiin astumisesta.
Katso Sid Rothin Yliluonnollista-ohjelma ensi viikolla.
Opit, kuinka tuhota vihollisen juonet -
ja astua Valtakunnan tarkoituksesi täyteyteen.
Lahjoituksesi auttaa lähettämään ohjelmaa Israelissa 28 kertaa viikossa-
ja jakamaan evankelioivaa kirjaa maailman juutalaisille.
Suomennos: Marianne Tenetz